[{"text_idx": "#000003", "text": "Uus raamatKristjan Haljak\u201ePalavik\u201dVa\u0308rske Ro\u0303hk, 2014"}, {"text_idx": "#000004", "text": "Viimasele, 2014. aasta eesti kirjanduse Vikergallupile vastanute seast to\u0303i koguni kuus inimest parima debu\u0308u\u0308dina va\u0308lja Kristjan Haljaku \"Palaviku\". Juba see on ma\u0308rkimisva\u0308a\u0308rne tunnustus, mis vo\u0303iks alustavale autorile julgust ja tegutsemisindu anda. Kainestava lisateadmisena tuleb siiski arvesse vo\u0303tta eesti va\u0308iksele kirjandusruumile omaseid tegureid. Esiteks pa\u0308lvib debu\u0308teerija mo\u0303nikord tunnustust juba pelgalt oma tonaalsuse ja intertekstuaalsete taustade suhtelise erinemise to\u0303ttu noorema po\u0303lve luule peavoolust ehk pelgalt stiili va\u0308lisilme ja\u0308rgi. Teiseks on raske va\u0308listada kirjanduskriitikas teatud onupojapoliitikat. Isikliku ehk mittetekstuaalse su\u0308mpaatia ja ha\u0308maravo\u0303itu su\u0308mboolse kapitali rolli ei saa kunagi kriitikast lo\u0303puni eraldada, kuid selle poole tuleks ideaalis pu\u0308u\u0308elda."}, {"text_idx": "#000005", "text": "\"Palaviku\" puhul torkab esimese omadusena silma Valter Jakovski stiilne kujundus. Vertikaalselt kirjutatud ja virvendav luulekogu pealkiri meenutab o\u0303hku to\u0303usvat suitsu vo\u0303i vett, millesse on visatud kivi. Kujundus hakkab sekkuma ka tekstide semantikasse ja siin on minu silmis esimene vastuolu. Nimelt lo\u0303petab Haljaku luuletuse alati paksus kirjas ja tru\u0308kita\u0308htedes fraas, mis selle u\u0308leja\u0308a\u0308nud tekstist rohkem esile to\u0303stab. Kuna see fraas paikneb just lo\u0303pus, siis tekitab niisugune graafiline kuju ootuse, et see pua\u0308nteerib luuletuse, mida aga sugugi alati ei juhtu. See ei pruugi olla iseenesest kujunduslik mo\u0308o\u0308dapanek, kuid mo\u0303jub siiski kummastavalt, kuna tru\u0308kita\u0308htedes lo\u0303pufraasid pole ka sisukorras luuletuste pealkirjaks pandud ning tekib ku\u0308simus, milleks on nii selget graafilist ro\u0303hutust sellisel juhul kasutatud. Selgus ei saabu ka siis, kui lugemisel ja\u0308medas tru\u0308kis kohti valjemini skandeerida."}, {"text_idx": "#000007", "text": "Arvan, et autor oleks pidanud po\u0303hjalikumat to\u0308o\u0308d tegema iga luuletuse jaoks u\u0308htse registri leidmisega ja julgemalt ka\u0308rpima u\u0308leliigseid so\u0303nu vo\u0303i pigem esitama mo\u0303nede so\u0303nade kasutuse kohta kriitilisi ku\u0308simusi. Na\u0308iteks luuletuses \u201e\"pirital vajus pa\u0308ike alla mere peale\" kordub viiendas ja viimases reas va\u0308rsirida noh sealpool vett (lk 45). Aga mis \"noh\"? Millises registris, millise ha\u0308a\u0308lega ma peaksin seda nohhi lugema, kuidas teeks seda autor ise? Ehk on kirjutajale \"sealpool vett\" o\u0308elda kuidagi liiga tavaline tundunud ja \u201enoh\u201d lisab sellisel juhul iroonilise distantsi. Paraku ei suurenda see minu arvates ta\u0308henduslikkust. Luuletuses \u201e\"lamasin su\u0308gise ta\u0308nava\" (lk 26) on autor alustanud paeluva mo\u0303tisklusega keha ja vaimu, hinge ja jumala u\u0308le. Kui jumal on selle na\u0308rtsinud kuusega vo\u0303rreldava maailma tipus olevas viisnurgas, kas siis meie oleme selle alla pudenenud okkad, ku\u0308sib autor. Paraku lo\u0303petab sellise ilusa ruumilis-geomeetrilise arenduse justkui va\u0308gisi sissetungiv resignatsiooninoot: jah elu on kulunud ma\u0308ng / ja su\u0308gise nukrus / kasutu ra\u0308mps (lk 26). Kahju, oleksin va\u0308ga sellele tekstile oodanud huvitavat, vo\u0303ib-olla teatud vinti peale keeravat lo\u0303ppu, mis oleks selle kirjeldatud maailma nurgad kuidagi uuel, miks mitte iroonilisel viisil kokku so\u0303lminud."}, {"text_idx": "#000015", "text": "Ingmar Jo\u0303ela oma uuslavastusest: sobitumise teema on seal va\u0308ga oluline"}, {"text_idx": "#000019", "text": "Moekunstikino juht Helen Saluveer: tarbijana vo\u0303iks mo\u0303elda, mida me ostame"}, {"text_idx": "#000025", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000027", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}, {"text_idx": "#000042", "text": "Arvustus. Panfilovi hu\u0308pnotiseeriv teena\u0308itaja alateadvusesse"}, {"text_idx": "#000044", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]